|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

08.07.2025 г.

**A1 с два сертификата QUDAL за най-високо качество на цифрова телевизия и мобилни услуги**

* *Два сертификата QUDAL за най-високо качество в категориите „Цифрова телевизия“ и „Мобилни услуги“ получи А1.*
* *Те са базирани на независимо национално проучване, в което потребителите оценяват реалното качество на услугите, които използват.*
* Отличията *са потвърждение за високото доверие и удовлетвореност, които компанията изгражда чрез непрекъснато развитие на своите услуги.*

A1 беше отличена с [два престижни сертификата QUDAL](https://www.a1.bg/qudal-award) (QUality meDAL) в категориите „Цифрова телевизия“ и „Мобилни услуги“. Международното признание идва след независимо национално проучване, проведено през януари 2025 г. от сертифициращата организация ICERTIAS (International Certification Association GmbH, Цюрих), в което потребителите оценяват не популярността, а реалното качество на услугите, които използват в ежедневието си.

Методологията на проучването е основана на принципа DEEPMA (Deep Mind Awareness), който измерва доверието на клиентите чрез отворени въпроси като: „Посочете цифровата телевизия, която по Ваши лични впечатления или според Вашите близки предлага най-високото качество на Вашия пазар“ и „Посочете името на доставчик на мобилни услуги, който според Вашия личен опит и мнение предлага абсолютно най-високо качество на българския пазар“. Като най-голямата телекомуникационна компания и утвърден лидер в сферата на информационните и комуникационни технологии в страната, A1 заема първото място и в двете категории.

„Признанието, че клиентите оценяват A1 като доставчик на най-високо качество в телевизията и мобилните услуги, е особено ценно за нас, защото идва от хората, които използват решенията ни всеки ден. Това е ясен знак, че усилията ни да предлагаме надеждни, иновативни и технологично напреднали услуги постигат своята цел“, коментира Симеон Донев, старши директор „Маркетинг“ в А1 България.

Сертификатите QUDAL са потвърждение за високото доверие и удовлетвореност, които компанията изгражда чрез непрекъснато развитие на своите платформи, мрежа и услуги. Като лидер в дигиталната трансформация, A1 България остава фокусирана върху това да осигурява надеждна свързаност, безупречно потребителско изживяване и реална стойност за своите клиенти.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*